Grupul Telekom România estimează că oferta sa șoc compusă în principal din internet nelimitat 4G la abonamente, contracte fără o perioadă minimă pentru clienții business și separarea achiziției de telefoane de cea de servicii - vor avea un impact pozitiv asupra veniturilor și a bazei de clienți, schimbând astfel trendul negativ cu care operatorul se confruntă pe mai multe segmente de câțiva ani de zile, au declarat Ovidiu Ghiman și Frantisek Mala, directorii comerciali ai grupului de comunicații fixe și mobile, în cadrul unei conferințe de presă.